hotchpotch/miracl-hf-unified huggingface dataset:
Tonsuuri
Tonsuuri tarkoittaa joidenkin kristillisten kirkkokuntien piirissä harjoitettua tapaa ajella papistolta hiukset. Se kuvaa hengenmiesten luopumista maallisesta kunniasta ja muodin noudattamisesta. Roomalainen tonsuuri, jossa päälaki on ajeltu paljaaksi, kuvaa myös Kristuksen orjantappurakruunua.
Se oli 400-luvulta alkaen erottamassa pappeja maallikoista. 600- ja 700-luvulla tunnettiin kolme eri tonsuurin muotoa:Nykyään tonsuurista on luovuttu, mutta jotkut kristityt harjoittavat yhä symbolista tonsuuria. Siinä esimerkiksi kastettavan tai papiksi vihittävän päästä leikataan hiustupsuja, joiden kuitenkin sallitaan kasvaa takaisin. Jotkut perinteitä kunnioittavat katolilaiset noudattavat yhä tonsuuria.
Nykyisin ortodoksisessa kirkossa toimitetaan kolmenlaista tonsuuria. Jokaiselta kastettavalta maallikolta leikataan hiuksia kasteen jälkeen. Tämä symboloi vihkimistä kuninkaallisen pappeuteen. Pappeuden mysteeriossa alimpaan pappeuteen vihittävältä lukijalta leikataan hiuksia symboloimaan hierarkkiseen pappeuteen vihkimistä. Myös jokaiselta munkiksi ja nunnaksi vihittävältä leikataan hiuksia.
Sotilaskotiyhdistys
Sotilaskotijärjestön tarkoitus on toimia maanpuolustushenkeä ja -valmiutta edistävänä maanpuolustusjärjestönä. Järjestö huolehtii varusmiesten ja reservin kertausharjoituksissa olevien, sotilaskotiyhdistysten jäsenten ja henkilöstön hyvinvoinnista. Sotilaskotihenkilöstöä osallistuu muun muassa Puolustusvoimien valtakunnallisen lippujuhlapäiväparaatin maanpuolustusjärjestöjen kulkueen lippulinnaan.
Vuonna 2017 sotilaskotijärjestöön kuului 4 848 vapaaehtoista sotilaskotisisarta ja toimenhaltijoita 184. Vapaaehtoistyötä tehtiin kaikkiaan 187 864 tuntia.
Sotilaskotitoiminta Suomessa alkoi vuonna 1918 Saksasta koulutuksesta palanneiden jääkärien aloitteesta ja Suomen ensimmäisen sotilaskodin avasi Helsingin NMKY 15. huhtikuuta 1918.
Sotilaskotiyhdistyksiä on vuonna 2018 Suomessa 37 kappaletta:
Näiden noin neljänkymmenen sotilaskotiyhdistyksen kattojärjestö on Sotilaskotiliitto - Soldathemsförbundet r.y, jonka toimisto sijaitsee Helsingissä.
Sotilaskotityötä voi tehdä jokainen 16 vuotta täyttänyt Suomen kansalainen, jonka jokin sotilaskotiyhdistys hyväksyy jäsenekseen. Liiton arvot ovat vapaaehtoisuus, osaaminen ja itsensä kehittäminen sekä luotettavuus, iloisuus ja palvelualttius.
Sota-aikana rintamalla sotilaita palveli yli 1 000 sotilaskotia, joissa työskenteli yli 3 000 sotilaskotisisarta. Lisäksi kotirintamalla toimivat sotilaskotiyhdistykset ja sotilaskotiliitto lähettivät niin sanottuja tuntemattoman sotilaan paketteja rintamalle useita satojatuhansia kappaleita.
Sotilaskotityöntekijää kutsutaan sotilaskotihenkilöstön kesken usein edelleen sisareksi.
Sode
Sode on kunta Haute-Garonnen departementissa Midi-Pyrénées'n hallintoalueella Ranskassa. Kunnassa oli 19 asukasta vuoden 1999 väestönlaskennassa. Soden pinta-ala on kuusi neliökilometriä.
Utajärven rautatieasema
Utajärven rautatieasema () on Suomen rataverkon liikennepaikka Utajärven kunnan kirkonkylällä rataosalla , noin 58 kilometriä itään Oulun rautatieasemalta. Asemalla pysähtyvät kaikki Oulu–Iisalmi-reittiä kulkevat henkilöjunat. Asemalla on kaksi matkustajalaituria.
Varsinainen tavaraliikenne lopetettiin asemalla vuonna 2002, mutta siellä kuormataan yhä epäsäännöllisesti vähäisiä määriä raakapuuta.
Utajärven asema on miehittämätön, ja liikenteenohjaustoiminnot hoidetaan nykyisin keskitetysti kaukokäytöllä Oulusta käsin.
Asemarakennus on rakennettu rataosuuden Muhos—Utajärvi valmistuttua 1928. Asemarakennus on Muhoksen aseman tapaan kaksikerroksinen, ulkoisesti pelkistetty puinen rakennus. Samantyylisiä asemarakennuksia on runsaasti mm. Pohjois-Ruotsissa. Rakennus sijaitsee suunnilleen ratapihan puolivälissä. Rakennuksen alakerrassa sijaitsivat odotushuone sekä henkilökunnan toimisto- ja sosiaalitilat. Yläkerrassa oli asuinhuoneistoja. Lipunmyynti asemalla lopetettiin vuonna 1998, Senaatti-kiinteistöt myi sen 2007. Nykyisin koko asemarakennus on vuokrattavana juhla/majoitustilana.
Asemarakennuksesta länteen sijaitsee puinen makasiinirakennus, jonka tunnusomaisena piirteenä on jykevästä puusta rakennettu korotettu laituri ovelta laiturinreunalle. Tätä puista kuormauslaituria ei ole toistaiseksi purettu. Tavaramakasiinin vierellä on nykyisin laitetila.
Asemarakennuksesta itään sijaitsee vanha punatiilinen rautatien vesitorni. Nykyisin torni on tiettävästi yksityisomistuksessa.
15. toukokuuta 1998 saakka Utajärven asemalla oli käytössä ns. "köyhänmiehen releasetinlaite", eli varmistuslukko- ja opastinturvalaitos. Tuolloin liikennepaikan vaihteet olivat paikallisesti käsin käännettäviä ja varmistuslukoilla lukittavia. Turvalaitemuutoksen yhteydessä varmistuslukko- ja opastinturvalaitos purettiin, ja korvattiin releasetinlaitteella. Myöhemmin releasetinlaite siirtyi kauko-ohjattavaksi Oulusta käsin, jolloin asema jäi lopullisesti miehittämättömäksi.
Agis II
Agis II (, kuoli noin 401 eaa.) oli antiikin aikainen Spartan kuningas. Hän oli Arkhidamos II:n vanhin poika ja Agesilaoksen velipuoli. Agis seurasi isäänsä kuninkaana noin vuoden 427 eaa. paikkeilla ja johti spartalaisten sotatoimia Attikassa peloponnesolaissodan aikana. Ateena ja Sparta solmivat Nikiaan rauhan vuonna 421 eaa. Tämän jälkeen Ateena liittoutui Argoksen kaupunkivaltion kanssa. Agis löi Ateenan ja Argoksen joukot Mantineian taistelussa vuonna 418 eaa. Agis johti Ateenan vastaista taistelua aina kaupungin antautumiseen asti vuonna 404 eaa.
Peloponnesolaissodan jälkeen Agis sairastui matkalla kotiin Delfoin oraakkelin luota. Hän kuoli Spartassa ehkä vuonna 401 eaa.
Agiksen sisar oli Kyniska, joka on ensimmäinen Olympian kisojen voittajaksi merkitty nainen.
Anal Thunder
Anal Thunder on suomalainen punk-yhtye, joka perustettiin Lappeenrannassa vuonna 1997.
Alkoholi on yhtyeessä vaikuttava tekijä ja yhtye viittaa sanoituksissaan yleensä siihen. Esimerkkinä laulut ”My God Drinks Magyar”, "War on Alcohol", ”Drink Myself to Death” ja ”Kids on Alcohol”. Yhtyeen verkkosivuilla kannustetaan kävijöitä lähettämään tarinoita omista kännikokemuksistaan lupaamalla ”viinaa ja kaikkee siistii”.
Sanoitukset ovat kuitenkin tarkoituksella provosoivia eivätkä sinänsä kannusta ketään liialliseen alkoholin käyttöön, ellei sitten halua leimautua ”känniseksi idiootiksi”. Sanoitukset ovat lisäksi muuttuneet kantaa ottavimmiksi, kun yhtyeen jäsenille on tullut lisää ikää ja yhtyeen potentiaali on kasvanut. Yhtye ei halua enää esiintyä pelkkänä huumoribändinä, jollaisena se alun perin lähti käyntiin.
Anal Thunderille on myös tyypillistä, että he lainaavat melodioita toisten yhtyeiden kappaleilta, kuten "My God Drinks Magyar" (The Doors - Light My Fire), "I Choose The Sin" (Dio - Holy Diver) tai "I'm Your Homer" ("Simpsonit"-televisiosarjan tunnusmusiikki). Yhtye on myös coveroinut useita kappaleita, kuten "Boys (Summertime Love)" (Sabrina), "Poison" (Alice Cooper) ja "Playstation Generation" (Led Zeppelin), sekä tehnyt oman versionsa Kim Wilden kappaleesta "Kids in America" nimellä "Kids on alcohol".
Formula 1 -kausi 1958
Formula 1 -kausi 1958 oli Formula 1 -historian 9. kausi. Kauden voittajaksi nousi ensimmäistä kertaa brittiläinen kuljettaja. Hän oli Mike Hawthorn vain yhden pisteen erolla maamieheensä Stirling Mossiin. Hawthorn voitti kauden aikana vain yhden kilpailun. Kaudella kuoli neljä kuljettajaa. Kausi oli myös ensimmäinen, jolloin kilpailtiin valmistajien maailmanmestaruudesta. Ensimmäinen mesteruus meni Vanwallille.
Sotilaskotiliitto
Sotilaskotijärjestö on Suomen vanhin, vuodesta 1918 yhtäjaksoisesti toiminut, vapaaehtoisuuteen perustuva maanpuolustusjärjestö. Sotilaskotiliitto - Soldathemsförbundet r.y toimii kattojärjestönä sotilaskotiyhdistyksille, joita on yhteensä 37.
Sotilaskotityötä tehdään 37 yhdistyksen ja noin 5000 jäsenen voimin varuskunnissa, leirisotilaskodeissa, maastossa, rajoilla ja rannikoilla huimat 200.000 tuntia vuodessa suomalaisten varusmiesten hyväksi!
Vuonna 1921 perustetun liiton ensimmäisenä puheenjohtajana toimi Katri Bergholm. Liiton puheenjohtaja on Kirsi Patrikainen ja toiminnanjohtaja on Satu Mustalahti.
Liitto julkaisee Sotilaskoti-lehteä, se on sotilaskotijärjestön jäsenille ja yhteistyökumppaneille suunnattu julkaisu. Lehti on ilmestynyt yhtäjaksoisesti yli 50 vuotta. Sen kautta liitto tavoittaa jokaisen sotilaskotijäsenen. Sotilaskoti-lehden sisällön tuottaa järjestömme jäsenet ja yhteistyökumppanit.  Jokaisella sotilaskotiyhdistyksellä on oma kirjoitusvuoro.Vapaaehtoisuus on suomalaisen sotilaskotityön omaleimaisin piirre. Järjestöön liitytään ja siinä toimitaan vapaaehtoisesti. Liityttäessä sitoudutaan tekemään työtä varusmiehen hyväksi.
Sotilaskotijärjestössä yhteisöllisyys on yhdistysten ja sisarten verkottumista ja vuorovaikutusta varusmiehen ja kertausharjoituksessa olevan reserviläisen vapaa-ajan viihtyvyyden tukemiseksi.
Yhteisöllisyys on myös voimavara, joka vahvistaa yhteisön jäseniä.
Jokainen sisar antaa omat taitonsa järjestön käyttöön, sekä kehittää sotilaskotitoimintaa eteenpäin. Samalla järjestömme tarjoaa jäsenilleen mahdollisuuden osallistua järjestömme toimintaan ja kehittää itseään.
Toteutamme sen mitä olemme luvanneet niin yksittäisenä sisarena, yhdistysten välisenä yhteistyönä kuin järjestönäkin.
Iloisuus ja palvelualttius tarkoittaa sitä, että sotilaskodista jää myönteinen kuva ja hyvä mieli varusmiehille ja yhteistyökumppanille. Se tarkoittaa myös myönteistä suhtautumista toisiimme ja toimintaamme.
Sotilaskotijärjestöllä on nimikkovirsi ja –marssi. Nimikkovirsi on Ilkka Kuusiston säveltämä ja Pia Perkiön sanoittama virsikirjan (1987) numero 125 Kosketa minua henki.
Nimikkomarssi on Fredrik Paciuksen säveltämä ”Sotilaspoika”, joka juhlatilaisuuksissa kuunnellaan seisten ja konserteissa istuen.
Sotilaskotiyhdistyksiä on vuonna 2018 Suomessa 37 kappaletta:Sotilaskotiyhdistys
Rannikkosotilaskoti
Tet
Tet tai TET voi tarkoittaa seuraavia asioita:
Kleopatra I
Kleopatra I (kr. Κλεοπάτρα) oli Egyptin kuningatar noin vuosina 215–176 eaa. Hänen vanhempansa olivat seleukidien kuningas Antiokhos III ja tämän puoliso Laodike.
Kleopatra I oli Raamatun mukaan "naisten tytär". Hänet naitettiin poliittisista syistä Ptolemaios V:lle vuonna 193 eaa. Liiton tarkoituksena oli alistaa Egypti Antiokos III:n vallan alle. Pari sai kaksi poikaa ja tyttären: Ptolemaios VI, Kleopatra II ja Ptolemaios VIII.
Subhumans
Subhumans on brittiläinen punk-yhtye. Dick Lucas perusti sen Trowbridgessä vuonna 1979. Yhtye julkaisi ensimmäisen demonsa vuonna 1981. Vuodesta 1983 lähtien se on julkaissut albumeja omalla levy-yhtiöllään, Bluurg Recordsilla. Yhtye ilmoitti hajoavansa vuonna 1985, mutta sen jäsenet ovat satunnaisesti soittaneet yhdessä sen jälkeenkin.
Suomessa yhtye on nähty keikalla Puntala-Rockissa vuonna 2004.
Rocka Rolla
Rocka Rolla on englantilaisen heavy metal -yhtye Judas Priestin esikoisalbumi, ja se julkaistiin vuonna 1974. Albumin tuotti Rodger Bain, joka tunnetaan mm. Black Sabbathin kolmen ensimmäisen albumin tuottajana. Yhtye oli pettynyt albumin soundeihin, ja heidän mukaansa tuottajalla oli liikaa valtaa kappaleita valittaessa. Albumi julkaistiin uudelleen vuonna 1987 eri kannella. Syyksi epäillään alkuperäisen kannen ja Coca-Cola-yhtiön tunnuksen samankaltaisuutta. Kappale "Caviar And Meths" oli alun perin 14-minuuttinen, mutta sitä lyhennettiin aikarajoitusten vuoksi. Uudelleenmasteroidun painoksen bonuskappale
Simon Callow
Simon Philip Hugh Callow (s. 15. kesäkuuta 1949 Lontoo, Englanti) on englantilainen näyttelijä. Hänen elokuvauransa alkoi pienellä roolilla Mozartin elämästä kertovassa elokuvassa "Amadeus", jossa hän esitti Emanuel Schikanederia. Elokuva perustuu Peter Shafferin näytelmään "Amadeus", jonka pääosaa hän oli esittänyt näyttämöllä.
Callow on avoimesti homoseksuaali. Hän kertoi asiasta omaelämäkerrassaan "Being an Actor" vuonna 1984.
Haloperidoli
Haloperidoli kuuluu butyrofenoneihin. Se on klassinen neurolepti, muun muassa skitsofrenian hoitoon käytetty lääke. Haloperidoli on myynnissä Suomessa nimellä "Serenase" ja ulkomailla esimerkiksi nimellä "Haldol" sekä "Haloperin". Sitä käytetään muun muassa seuraavien tilojen hoidossa:
Kuten muutkin tyypilliset neuroleptit, haloperidoli sopii paremmin estämään jotain ominaisuutta ("positiiviset" psykoottiset oireet kuten hallusinaatiot) kuin paikkaamaan jonkin ominaisuuden puutetta ("negatiiviset" psykoottiset oireet kuten autismi, syrjäänvetäytyminen).
Kun yksinmyyntioikeus umpeutui, lääkkeen kehittäjä muokkasi sen molekyylirakennetta hivenen ja hinnoitteli sen uudestaan. Tutkimuksissa Risperdal ei osoittautunut Haldolia paremmaksi, ja Johnson & Johnson joutui lopulta maksamaan sakkoa noin 6 miljardia dollaria, mutta se oli saanut jo voittoa 30 miljardia dollaria.
Haloperidolin on tutkimuksessa todettu kutistavan aivojen aivojuoviota lääkkeen vaikutuksen kestoaikana. Aivojuovio säätelee liikkumista, minkä vuoksi lääkkeen sivuvaikutuksiin kuuluu liikkeiden kömpelöityminen ja muita motorisia vaikeuksia.
Joissain lähteissä esitetään paradoksaalisesti haloperidolin auttavan, niin kutsuttuihin EPS-oireisiin ja dyskinesioihin. Yleensä neuroleptien aiheuttamiin, Parkinsonin taudin tyylisiin oireisiin käytetään antikolinergeja, kuten biperideenia, joskus mahdollisesti orfenadriinia, lihasrelaksantteja ja muita lääkkeitä.
Antipsykoottisten lääkkeiden tavoin myös haloperidolin pitkäaikaisen käytön on todettu johtavan kognitiivisten kykyjen heikkenemiseen ja aivovaurioihin.
Haloperidolin käyttö saattaa myös häiritä ihmisen vuorokausirytmiä.
Alter Ego
Alter Ego on suomalaisen popyhtye Egotripin elokuussa 1998 julkaistu kolmas studioalbumi. Levy on ensimmäinen, jolla rumpalina toimi Sampo Haapaniemi ja basistina Mikko Mäkelä. Albumin viimeinen kappale "Lautturi" on alun perin Eppu Normaalin kappale.
Albumi nousi Suomen virallisen listan sijalle 11.
Kleopatran neula
Kleopatran neula on Lontoossa sijaitseva, noin 21 metriä korkea ja 225 tonnia painava, hieroglyfeillä koristeltu graniittinen obeliski, joka on peräisin muinaisesta Egyptistä. Kleopatran neulalla on kaksoiskappale New Yorkissa. Joskus myös Pariisissa sijaitsevaa Luxorin obeliskia on virheellisesti nimitetty Kleopatran neulaksi.
Thutmosis III pystytytti kaksi, noin vuonna 1450 eaa. valmistettua obeliskia Heliopoliksen kaupunkiin, jonne ne kuljetettiin Assuanin kivilouhimoilta Niiliä pitkin. Hieroglyfikirjoitukset lisättiin 200 vuotta myöhemmin Ramses II:n käskystä, muistoksi hänen sotilaallisista voitoistaan. Roomalaiset siirsivät obeliskit vuonna 12 eaa. Aleksandriaan, temppeliin, jonka Kleopatra VII oli rakennuttanut Marcus Antoniuksen muistolle. Muuta tekemistä Kleopatran kanssa obeliskeilla ei ole. Obeliskit kaatuivat myöhemmin etusivulleen, minkä ansiosta suurin osa hieroglyfeistä säästyi sään, tuulen ja ilkivallan tuhoilta. Britit yrittivät kaivaa neulat esiin jo vuonna 1798, tuloksetta.
Lontoon Kleopatran neula (johon nimityksellä yleensä viitataan) sijaitsee Lontoon Westminsterissä, Thamesjoen rannalla, lähellä Trafalgar Squarea. Sen lahjoitti Britannian kuningas Yrjö IV:lle vuonna 1820 Muhammad Ali, Egyptin albanialaissyntyinen käskynhaltija, kunnianosoituksena Amiraali Nelsonin ja Sir Ralph Abercrombyn sotilaallisille voitoille ranskalaisista Egyptissä. Valtavan obeliskin siirto Lontooseen oli kuitenkin huomattavan hankalaa ja obeliski jäikin Aleksandriaan vielä 58 vuodeksi.
Siirto tuli mahdolliseksi 1877, kun kuuluisa lääkäri Sir William James Erasmus Wilson, lahjoitti murskausuhan alla olleen obeliskin siirtoon 10 000 puntaa, joka nykyrahaksi muutettuna vastasi yli 700 000 euroa. Projektin käytännön toteutus annettiin John Dixon -nimiselle insinöörille. Obeliskin ympärille rakennettiin sylinteri, joka sitten lastattiin sitä varten valmistettuun "Cleopatra"-proomuun. Proomua hinannut "Olga"-alus joutui kuitenkin Biskajanlahdella myrskyyn, joka johti kuuden merimiehen kuolemaan. Peläten uppoavan proomun vievän "Olgan" mukanaan syvyyksiin, kapteeni määräsi hinausvaijerin irroitettavaksi. Proomu ei kuitenkaan uponnut, vaan ajelehti merellä kunnes skotlantilainen höyrylaiva "Fitzmaurice" löysi sen jo seuraavana päivänä. "Fitzmauricen" miehistö sai korjattua proomua sen verran, että se saatiin hinattua Espanjan Ferroliin. Lopulta englantilainen hinaaja "Anglia" kuljetti proomun perille Lontooseen, jonne se saapui 17. tammikuuta 1878. Nykyisellä pystyyspaikallaan se on seissyt 12. syyskuuta 1878 lähtien. Tapauksen ja yleisen egyptiläismystiikan vuoksi jotkut ovat pitäneet obeliskia kirottuna ja pahaenteisenä; sen luona on muun muassa sanottu tapahtuvan huomattavan paljon itsemurhia.
Järvenpään jäähalli
K-Rauta areena eli Järvenpään jäähalli on rakennettu vuonna 1990 ja siellä on 1 312 katsomopaikkaa, joista kaikki ovat istumapaikkoja.
Hallin yhteyteen valmistui vuonna 2013 laajennusosa, jossa on harjoituskaukalo sekä muita liikuntatiloja.
Halli oli vuoden 2006 kevääseen asti Mestiksessä pelanneen Järvenpään Haukkojen kotihalli, jolloin sen nimi oli ST1-areena. Haukkojen edustustoiminnan loputtua hallissa pelaavat nykyisin Haukkojen juniorit.
Harri Hursti
Harri Harras Hursti (s. 10. heinäkuuta 1968) on Yhdysvalloissa asuva suomalainen IT-alan asiantuntija ja vaikuttaja. Hän oli aikaisemmin yhdysvaltalaisen Safely-Locked-tietoturvayhtiön teknologiajohtaja.
Hursti tuli 1980-luvun alkupuolella julkisuudessa tunnetuksi yhtenä ensimmäisistä ATK-alan ”teinineroista”. Hursti voitti muun muassa television "Tupla tai kuitti" -tietovisailun tietokoneasiantuntemuksellaan aiheena Basic-ohjelmointi. Hursti teki 15-vuotiaana koulun ohella alan töitä yrityskonsulttina.
Hursti rakensi vuonna 1991 Neuvostoliiton hajoamisprosessin aikana irc-kanavat, joiden kautta tapahtumista levisi tietoa länteen. 1990-luvun lopulla Hursti toimi EUnet Finland Oy:n toimitusjohtajana sekä monien muiden maayhtiöiden hallituksen puheenjohtajana. Tämän jälkeen hän toimi EUnetin seuraajan, vuonna 1998 perustetun amerikkalais-hollantilaisen KPNQwestin varatoimitusjohtajana. Vuosina 2001–2005 hän toimi espoolaisen ROMmon Oy:n hallituksen puheenjohtajana yrityksen F-Secure Oy:lle myyntiin asti.
Hursti on toiminut myös sijoittajana ja on sen tuoman varallisuuden turvin ilmoittanut jääneensä omaehtoiselle eläkkeelle vuonna 2001.
EFF:n sivuilla mainittiin vuonna 2009, että Hursti oli bostonilaisen Clear Ballot Group:n tekninen johtaja.
Hursti sai EFF:n Pioneer Award palkinnon lokakuussa 2009 yhdessä Limor ”Ladyada” Friedin ja Carl Malamudin kanssa. Suomalaisista saman palkinnon ovat aikaisemmin saaneet Johan Helsingius vuonna 1997 ja Linus Torvalds vuonna 1998.
Vuonna 2005 hän todisti nimellä ”Hursti Hack” tunnetussa raportissaan, että Yhdysvaltojen vaaleissa käytettävässä äänestysjärjestelmässä, jossa paperiset äänestysliput skannataan, on vakavia tietoturvaongelmia. Raportin seurauksena Kalifornian osavaltio tilasi Kalifornian yliopistosta jatkotutkimuksen. Tutkimus osoitti Hurstin havainnot oikeiksi, ja järjestelmät on uusittu.
Vuonna 2006 Hursti osoitti kosketusnäyttöön perustuvassa järjestelmässä vakavan haavoittuvuuden. Raportin osoitti oikeaksi Princetonin yliopisto kirjoittamalla Hurstin löytämää haavoittuvuutta hyväkseen käyttävän testiviruksen.
Hursti esiintyi tietokoneasiantuntijana dokumentissa "Hacking Democracy", jossa hän etsi tietoturvaongelmia äänestyskoneista. Merkittäviltä osin Hurstin julkaisujen johdosta Yhdysvalloissa käynnistyi vuonna 2007 valtiollisia hankkeita järjestelmän uudistamiseksi.
Harri Hurstin isä Harras Hursti (16. kesäkuuta 1926) on oopperalaulaja ja yrittäjä. Hänen setänsä oli köyhien auttajana tunnetuksi tullut Veikko Hursti (1924–2005). Harrin serkku on Heikki Hursti (s. 1954).
Papukaijalinnut
Papukaijalinnut (Psittaciformes) on lintujen lahko, jonka lajit esiintyvät tropiikissa ja subtropiikissa. Niiden merkittävimmät esiintymisalueet ovat Australaasia ja Amazonin allas.
Taksonomista riippuen papukaijalinnut jaetaan heimoihin. Aikaisemmin kaikki papukaijalinnut luettiin kuuluviksi papukaijojen (Psittacidae) heimoon. Sittemmin papukaijoista on erotettu omiksi heimoikseen kakadut (Cacatuidae) ja uudenseelanninpapukaijat (Strigopidae), eräissä luokituksissa heimoja on enemmän, esimerkiksi BirdLife Suomen käyttämässä luokituksessa on lisäksi heimo kaijat. Kaikkiaan papukaijalintuja tunnetaan noin 350 lajia.
Papukaijalinnut ovat yleensä värikkäitä ja lyhytkaulaisia. Niiden pää on suurikokoinen sekä nokka lyhyt, terävä ja voimakas. Yläleuka kaartuu voimakkaasti alaspäin ja liikkuu pystysuunnassa sarananivelen avulla. Alaleuka liikkuu sekä sivuille että eteenpäin. Nokan joustavuus on apuna linnun kiipeillessä puissa. Myös vahvat jalat ovat sopeutuneet latvuselämään. Lintujen koko vaihtelee kymmensenttisistä kääpiökaijoista noin metrin kokoisiin aroihin. Värityksen erot sukupuolten välillä vaihdelevat lajin ja suvun mukaan: esimerkiksi avoparikaijalla sukupuoliero on selvä heti kunhan poikanen saa ensimmäisen sulkansa: koiraat ovat kirkkaan vihreitä, naaraat puna-sinisiä. Amatsoneilla ja aroilla ulkoisia sukupuolieroja ei ole havaittavissa. Joillakin lajeilla sukupuolierot ovat havaittavissa mutteivät niin selkeät kuin esimerkkinä mainituilla avoparikaijoilla: esimerkiksi neitokakadun luonnonväritteessä koiraan maski on kirkkaan keltainen ja siipi- ja pyrstösulat yksiväriset, kun taas naaraan (ja nuoren poikasen) kasvomaski on haalean harmaa ja siipi- ja pyrstösulat harmaan ja keltaisen kirjavat.
Papukaijalinnut käyttävät ravinnokseen hedelmiä, pähkinöitä, siemeniä, sieniä ja puiden mahlaa. Vahvan nokkansa avulla ne saavat rikki kovakuorisiakin pähkinöitä, joihin monet muut eläimet eivät pääse käsiksi. Myös jalat ja voimakas, liikkuva kieli auttavat ravinnon käsittelyssä. Papukaijalinnut ovat varsin taitavia lentäjiä. Ne ovat erittäin seurallisia ja esiintyvät usein parvissa, joissa ne käyttäytyvät hyvin äänekkäästi. Äänet ovat kauas kuuluvia kirkaisuja. Papukaijalinnut ovat suosittuja häkkilintuja; tällöin ne voivat oppia matkimaan ihmisen ääntä.
Australaasia
Australaasia on eliömaantieteellinen alue, johon kuuluu Australia, Oseania, Uusi-Guinea ja Indonesian itäiset saaret. Sen erottaa orientaalisesta eläinmaantieteellisestä alueesta niin sanottu Wallacen linja, joka kulkee Filippiinien eteläpuolitse Borneon ja Sulawesin sekä Balin ja Lombokin välistä.
Poliittisissa ja kulttuurisissa yhteyksissä termiä Australaasia käytetään harvoin, sillä alueeseen kuuluu hyvin erilaisia valtioita. Aiemmin Australaasiaksi kutsuttiin Australian ja Uuden-Seelannin muodostamaa yhteisjoukkuetta eräissä urheilukilpailuissa.
Kokonaisveroaste
Kokonaisveroaste eli bruttoveroaste (lyhyesti veroaste) on kansantalouden tunnusluku, joka mittaa julkisyhteisöjen keräämien verojen ja veronluonteisten pakollisten maksujen suhdetta bruttokansantuotteeseen.
Suomen veroaste oli 44,1 prosenttia vuonna 2016. Suomen kokonaisveroaste on laskenut 1995–2010 3,5 prosenttiyksikköä ja 2000–2010 5,1 prosenttiyksikköä.
Vuonna 2010 kokonaisveroaste Suomessa oli EU-maiden kuudenneksi korkein. Mukaan lukien sosiaaliturvamaksut Suomen kokonaisveroaste oli tuolloin 42,1 %. Korkein kokonaisveroaste, sosiaaliturvamaksut mukaan lukien, oli Tanskassa 47,6 %. Matalin kokonaisveroaste oli Latviassa 27,1 %. EU-maiden keskiarvo oli 35,6 %.
Marie Byrdin maa
Marie Byrdin maa on Etelämantereella oleva alue, joka sijaitsee Tyynenmeren eteläpuolella sekä Rossin jäälautan ja Rossinmeren itäpuolella. Alueen itäraja kulkee suunnilleen Rossin jäälautan pohjukasta Eights Coast -rannikolle. Marie Byrdin maan nimesi tutkimusmatkailija ja kontra-amiraali Richard E. Byrd vaimonsa kunniaksi vuonna 1929 tutkiessaan alueen luoteisosaa.
Marie Byrdin maa on karu jopa Etelämantereen olosuhteisiin nähden, mistä johtuen suurinta osaa alueesta ei ole mikään valtio vaatinut itselleen. Pinta-alaltaan 1 610 000 km² laajuinen Marie Byrdin maa on suurin tällainen alue maapallolla.
Etelämantereen korkein tulivuori, 4 285 metriä korkea Mount Sidley sijaitsee Marie Byrdin maalla. Se on sammunut kilpitulivuori, joka kuuluu lähes täysin jäätikön peittämään Executive Committee Range -vuorijonoon.
Antarktisista tutkimusasemista alueella toimivat Neuvostoliiton Russkaja vuosina 1980–1990 sekä Yhdysvaltojen Byrd, joka oli toiminnassa 1957–1972, mutta jonka lähistöllä sijaitsee edelleen kesäisin toimiva tutkimusasema Byrd Surface Camp. Russkaja sijaitsee Amundseninmeren rannikolla (koordinaatit ) ja Byrd sisämaassa (koordinaatit ). Byrdin asemalla suoritettiin vuonna 1968 ensimmäinen koko Etelämantereen jääkuoren läpäissyt kairaus.
Juha Suoranta
Juha Suoranta (s. 24. helmikuuta 1966 Tampere) on suomalainen tietokirjailija ja Tampereen yliopiston aikuiskasvatuksen professori vuodesta 2006. Hän on valmistunut ylioppilaaksi Tampereen klassillisesta lukiosta 1985. Suoranta opiskeli Tampereen yliopistossa 1987–1991 aikuiskasvatusta, sosiaalipsykologiaa ja filosofiaa tärkeimpinä opettajinaan Antti Eskola ja Juha Varto.
Yliopistotyöt Suoranta aloitti vt. kasvatustieteen tuntiopettajana Tampereen yliopistossa 1992–1993 ja toimi sittemmin kasvatustieteen yliassistenttina 1993–1997, apulaisprofessorina 1997–1998 ja professorina 1998–2004 Lapin yliopistossa sekä aikuiskasvatuksen professorina 2004–2006 Joensuun yliopistossa. Hän on vieraillut Sibelius-Akatemian musiikkikasvatuksen osaston professorina 2002, jossa on myös dosentti. Toinen dosentuuri Suorannalla on mediakasvatuksessa (Tampereen yliopisto).
Suoranta on toiminut vierailevana tutkijana Illinois'n yliopistossa (1996–1997) ja Kalifornian yliopistossa (2003–2004) sekä työskennellyt Suomen tutkimuksen ja sosiologian vierailevana professorina (2005–2006) Minnesotan yliopistossa. Vuoden 2003 Suoranta toimi Suomen Akatemian varttuneena tieteenharjoittajana ja 2015–2016 Säätiöiden professoripoolissa. Hän on toiminut myös Tampereen yliopiston kasvatustieteiden tiedekunnan dekaanina ja kasvatustieteiden yksikön johtajana.
Suoranta valittiin Vuoden aikuiskouluttajaksi 2008. Sivistysliitto Kansalaisfoorumin hallituksen puheenjohtajana Suoranta on toiminut vuoden 2007 alusta. Suomen tietokirjailijat ry palkitsi Suorannan Oppikirjailijapalkinnolla vuonna 2012. Palkintoperusteissa korostettiin hänen innostavuuttaan ja laaja-alaisuuttaan kirjoittajana.
Fiat G.59
Fiat G.59 oli italialainen, yksitasoinen, kokometallirakenteinen hävittäjä- ja jatkokoulutuskone. Konetta valmistettiin sekä yksi- että kaksipaikkaisina versioina Italian ilmavoimien koulutuskäyttöön. Syyrian ja Argentiinan ilmavoimat käyttivät konetta myös hävittäjänä ja hävittäjäpommittajana. Fiat G.59-koneita valmistettiin eri versioina noin 200 kappaletta.
Fiat Aviazionen pääsuunnittelija Giuseppe Gabrielli kehitti G.59:n jatkokoulutuskoneeksi, jota voitaisiin tarpeen vaatiessa käyttää myös operatiivisissa tehtävissä. Suunnittelun pohjana oli toisen maailmansodan aikainen hävittäjäkone Fiat G.55. 
Fiat G.59 erosi edeltäjästään voimalaitteen osalta, Fiat RA 1050-moottori vaihtui englantilaisvalmisteiseen Rolls-Royce Merlin 500/20-moottoriin.
Ensimmäinen prototyyppi tunnettiin projektinimellä Fiat G.55M ja se oli koottu tehtaan varastoon jääneistä Fiat G.55:n komponenteista. Prototyyppi rakennettiin kaksipaikkaiseksi, ja sen moottorina oli Packard Merlin (mm. P-51D Mustang-hävittäjän moottori), teholtaan 1 590 hv. Koneen ensilento lennettiin 4. maaliskuuta 1949. Ensilento osoitti voimalaitteen vaihdon onnistuneeksi, koneen suoritusarvot olivat odotetun kaltaiset ja sarjatuotanto voitiin aloittaa.
Ensimmäiset sarjakoneet saapuivat Italian ilmavoimien lentokoulun käyttöön Lecceen vuonna 1950. Koneita käytettiin 1950-luvulla taitolentokoulutukseen sekä välityyppinä ennen suihkukonekalustoon siirtymistä. Italian ilmavoimien siirtyessä uudempiin konetyyppeihin osa jäljellä olevista koneista myytiin Syyriaan ja Argentiinaan, jotka olivat jo aiemmin ostaneet vientiversioita G.59 2A ja 2B.
Fiat G.59-koneita on museoituna tai lentokuntoisena useita.
Flechette
Flechette eli nuoliammus tai patruuna perustuu nuolen muotoisiin ”luoteihin”. Ne muistuttavat nauloja, joiden päässä on nuolimaiset siivekkeet vakauttamassa lentoa. Kohteessa ne eivät sirpaloidu.
Nuoliammuksia käytetään sotilaallisessa toiminnassa ihmismaaleja vastaan. Niitä on suunniteltu erilaisiin aseisiin: tykkeihin, kivääreihin, pistooleihin ja haulikoihin. Nuoliammuksen ovat erityisen tehokkaita erilaisia suojavarusteita kuten suoja- ja sirpaleliivejä ja kypäriä vastaan. Tästä syystä nuoliammusten käyttö on usein rajattu vain viranomaiskäyttöön. Tunkeutuessaan ruumiin läpi flechette ei tee pahaa jälkeä päällepäin, jolloin ammuttu ei heti edes huomaa saaneensa osumaa. Tyypillisesti osuman saanut kuolee vakaviin sisäisiin verenvuotoihin.
Haulikkoon nuoliammus kehitettiin tarkoituksena kasvattaa ampumaetäisyyttä ja aseen tehokkuutta ihmismaaleja vastaan. Haulikon patruunassa nuoliammus on tavallisesti noin tuuman pituinen ja tulitikun paksuinen ”darts-tikka”, joita on yleensä 12/70-patruunassa noin 40 kappaletta. Tyypillisesti tällaisen patruunan nuolet voivat saavuttaa 600 m/s lähtönopeuden. Käytännössä ampumaetäisyys on noin 75–100 metriä, tehokas ampumaetäisyys voi olla kuitenkin jopa 300 metriä.
Alikaliiperisia nuoliammuksia käytetään pääsääntöisesti lähinnä toisia panssarivaunuja vastaan. Sileäputkisessa vaunukanuunassa (100–125 mm) käytettävä nuoliammus saavuttaa jopa yli 1 500 m/s lähtönopeuden. Nuoli itsessään on 2–3 cm läpimitaltaan oleva ja yli puolimetrinen teräväkärkinen ”tikka” (mitat riippuvat aseen kaliiperista), jonka perässä on pienet lentoa vakauttavat siivekkeet. Nuolen valmistusmateriaali on kovaa ja hyvin raskasta metallia: ”tungsten” eli volframikarbidi tai ”DU” (; köyhdytetty uraani). Nuoliammuksen läpäisy perustuu erittäin suureen iskunopeuteen, suureen kineettiseen energiaan ja pieneen iskupinta-alaan. Nuolen kärki on jo vaunun sisäpuolella, kun pyrstö on vielä ulkona. Nuolen suuri paino suhteessa poikkipinta-alaan säilyttää lentonopeuden ja antaa mahdollisuuden muita a-tarvikkeita aikaisemalle tulenavaukselle, ja lyhyt lentoaika antaa anteeksi etäisyyden- ja ennakonarviointivirheitä. Suuri läpäisynopeus irrottaa panssarista kuumia sirpaleita, jotka saavat aikaan tulipaloja ja räjähdyksiä vaunun sisällä tuhoten vaunun rakenteita ja miehistön. Köyhdytetyn uraanin (DU) oksidoituminen läpäisyssä vähentää läpäisykitkaa ja aiheuttaa räjähdyksen vaunun sisällä. DU:n jäänteillä taisteluympäristössä epäillään olevan haitallisia ympäristövaikutuksia.
Taisteluvaunujen (MBT, main battle tank) pääaseen kaliiberi (100–125 mm) on nuolta suurempi sirpale- ja ontelokranaattien sekä ohjusten ampumista varten. Siksi ohut nuoli on sidottu hylsyynsä tiivistävällä ja keskittävällä sabotilla, joka on esimerkiksi alumiininen sektoreista koostuva tiivisteholkki. Sabotti saattaa nuolen putken läpi ja aukeaa ilmanvastuksen takia irti nuolesta sektoreiden sirotessa etumaastoon. Nuoli saattaa läpäistä useita metrejä panssariterästä.
Nykyään alikaliiperinen nuoliammus on pääsääntöisin pst-ammus raskaasti panssaroituja kohteita, kuten taistelupanssarivaunuja vastaan.
Puolustusvoimien ylipäällikkö
Puolustusvoimien ylipäällikkö johtaa Suomen puolustusvoimia. Ensimmäiseksi ylipäälliköksi tuli kenraaliluutnantti Gustaf Mannerheim sisällissodan alussa 1918. Ylipäällikkönä toiminut myös komensi joukkoja saman vuoden loppuun saakka.
Ylipäällikkyys siirtyi valtionpäämiehenä toimineelle valtionhoitajalle vuoden 1919 alusta ja saman vuoden heinäkuussa voimaan astuneen hallitusmuodon sekä vuodesta 2000 voimassa olevan perustuslain mukaan ylipäällikkönä toimii tasavallan presidentti. Hallitusmuodossa presidentillä oli mahdollisuus luovuttaa tehtävä toiselle henkilölle sodan aikana ja talvisodan sytyttyä 1939 presidentti Kyösti Kallio antoikin ylipäällikkyyden komentajalle, sotamarsalkka Mannerheimille, joten Kallio ei ollut enää ylipäällikkönä toimikautensa runsaan viimeisen vuoden ajan. Mannerheim jatkoi joukkoja komentavana ylipäällikkönä myös talvisodan jälkeisen Moskovan rauhan kaudella ja koko jatkosodan, jonka lopulla 1944 hänestä tuli presidentti. Näin ollen tasavallan presidenteistä Risto Ryti ei ollut ylipäällikkönä lainkaan. Kun Mannerheim luopui komentajuudesta Lapin sodan aikana vuoden 1945 alussa, tuolloin voidaan katsoa ylipäällikkyyden palautuneen muodollisestikin luovuttajainstituutiolle.
Perustuslain mukaan tasavallan presidentillä oli mahdollisuus valtioneuvoston esityksestä luovuttaa ylipäällikkyys toiselle Suomen kansalaiselle "myös rauhan aikana", mutta vuonna 2012 voimaan tulleessa muutoksessa ainoastaan poikkeusoloissa.
Argentiinan lippu
Argentiinan lippu on Argentiinan tunnus vaakunan, moton ja hymnin ohella. Lippu on otettu käyttöön vuonna 1812. Se on kolmiraitainen ja muodostuu kolmesta tasalevyisestä vaakaraidasta. Raidoista ylin ja alin ovat vaaleansinisiä ja keskimmäinen on valkoinen. Lipun keskelle lisättiin 1818 keltainen ”Toukokuun aurinko” (esp. "Sol de Mayo").
Lippua, jossa on aurinkosymboli keskellä, kutsutaan "viralliseksi seremonialipuksi" (esp. "Bandera Oficial de Ceremonia"). Lippu ilman aurinkoa on "koristelippu" (esp. "Bandera de Ornato"). Kumpaakin versiota pidetään Argentiinan kansallislippuna.
Vuodesta 1978 lipun viralliset mittasuhteet ovat 9:14 ja sen virallinen koko on 0,9 kertaa 1,4 metriä. Lipun raitojen korkeus on 30 cm.
Lipun väreistä käydään keskustelua, sillä lipun värejä ei ole määritelty virallisesti. Espanjan kielen sanaa "celeste" käytetään kuvaamaan lipun vaaleansinisten raitojen väriä. Pantone määrittelee tämän värin N21-01, joka vastaa RGB-väriä 155, 196, 226.
Lipun aurinkosymboli on kopio ensimmäisessä argentiinalaisessa kolikossa (vuodelta 1813) olevasta kaiverruksesta.
Vuonna 1978 auringon väriksi määriteltiin kullankeltainen ("amarillo oro"). Auringon sisähalkaisijaksi määriteltiin 10 cm ja ulkohalkaisijaksi 25 cm (auringon halkaisija on formula_1 valkoisen raidan korkeudesta ja auringon ”naama” on formula_2 auringon korkeudesta).
Auringossa on 32 sädettä, joista 16 on suoria ja 16 aaltoilevia.
Yleisin selitys lipun väreille on, että sininen kuvaa taivasta, valkoinen pilviä ja keltainen aurinkoa. Toisen selityksen mukaan sininen kuvaa Río de la Plata-jokea ja valkoinen hopeaa (Argentiinan nimi on johdettu latinan sanasta "argentum", joka tarkoittaa hopeaa). Muita selityksiä on, että värit on valittu Bourbon-suvun tai Neitsyt Marian vaatteiden väreistä.
Catamarcan ja Rio Negron provinsseilla ei ole lippua.
Gorki
Gorki (ven. Горки tai Горький) voi tarkoittaa seuraavia asioita:
Bazooka
Bazooka on yhdysvaltalaisten toisen maailmansodan aikana kehittämä rakettiperiaatteella toimiva, 57 mm ontelokranaattia käyttävä sinko. Aseessa yhdistettiin Henry Mohauptin aiemmin kehittämä M6-onteloraketti eversti Leslie A. Skinnerin ja luutnantti Edward G. Uhlin kehittämään raketinheittimeen.
Bazookaa käytti kahden hengen miehistö. Saksalaiset kehittivät panssarikauhunsa vuonna 1943 Tunisiassa sotasaaliiksi saamiensa bazookojen pohjalta.
Bazooka M1
Ensimmäinen tuotantomalli, joka koostuu yksiosaisesta putkesta, raketin ajopanos sytytettiin pariston voimalla. Tätä mallia jaettiin amerikkalaisille joukoille Pohjois-Afrikan maihinnousua varten. Joukkoja ei kuitenkaan ollut mitenkään koulutettu aseen käyttöön maihinnousun tapahtuessa. Amerikkalaisen kenraalin tarkastaessa joukkoja Tunisian rintamalla 1943 hän ei kyennyt löytämään yhtään tapausta, jossa ase olisi pysäyttänyt vihollisen panssarivaunun. Bazookan jako joukoille keskeytettiin toukokuuhun 1943 asti.
Bazooka M1A1
Toinen tuotantomalli, joka koostui myös yksiosaisesta putkesta. Sisilian maihinnousua varten kehitetty uusi malli, jossa käytettiin uutta parannettua M6A1-rakettia. M1A1-mallilla tuhottiin neljä keskiraskasta panssarivaunua ja Tiger I uskomattoman onnekkaalla osumalla jossa raketti osui ajajan luukkuun.
Bazooka M9
Kolmas tuotantomalli, joka koostui kaksiosaisesta putkesta ja käytti M6A3-kranaattia. Aseen avotähtäin oli muutettu optiseksi tähtäimeksi. Koska paristot olivat osoittautuneet epäluotettaviksi M9A1-malliin tuli liipaisimella toimiva magneetto.
Ase osoittautui Korean sodan Osanin taistelussa täysin kykenemättömäksi pysäyttämään jopa T-34-85.
Osasyynä saattoi olla taistelukärkien herkkyys kosteudelle ja niiden vuosien varastointi.
M20 Super Bazooka
Toisen maailmansodan lopulla Bazooka suunniteltiin täysin uudelleen. Taistelukärjeksi tuli suurempi 90-millinen M28A2. Sodan jälkeiset budjettileikkaukset estivät aseen laajemman leviämisen, ja Korean sodassa yhdysvaltalaiset käyttivät pääasiassa vanhoja M9/M9A1-malleja ja M6A3-raketteja. Korean sodassa M20 osoittautui tehokkaaksi kaikkia neuvostovalmisteisia vaunuja vastaan. Kiinalaiset saivat aseita sotasaaliksi ja kehittivät siitä kopion nimellä Type 51.
Työväen Akatemia
Työväen Akatemia on vuonna 1924 perustettu Kauniaisissa toimiva yli 300-paikkainen kansanopisto. Opetus painottuu yhteiskuntatieteellisiin, humanistisiin, käyttäytymistieteellisiin ja kulttuurisiin aineisiin sekä kieliin korkeakoulutasolla. Opintojen kautta voi pyrkiä korkeakouluun ja monet opintokokonaisuudet vastaavat oppiaineiden yliopistotason perusopintoja. Akatemia tekeekin tiivistä yhteistyötä avoimen yliopiston kanssa.
Kansanopistolla on tiiviit kansainväliset suhteet Eurooppaan. Opisto on myös mukana humanistisen ammattikorkeakoulun (HUMAK) toiminnassa.
Opiston kasvatusohjelma pohjautuu demokratian, tasa-arvon sekä opetuksen tieteenomaisuuden periaatteisiin. Opistossa annetaan opetusta seuraavissa opetusohjelmissa:
Opiston perustivat vuonna 1924 Väinö Voionmaa ja joukko muita akateemisesti koulutettuja sosialidemokraatteja. Voionmaa toimi akatemian esimiehenä eli johtokunnan puheenjohtajana 1933–1947. Työväen Akatemian suunnittelu alkoi 1921 ja suunnitelmien toteuttamiseksi perustettiin kannatusyhditys, jossa merkittävä osa oli Työväen Sivistysliitolla. Esikuvina olivat englantilaiset ja ruotsalaiset kansankorkeakoulut. Työläisnuorisolle haluttiin isänmaallis-kristillisten, talonpoikaisten kansanopistojen vastapainoksi tarkoitettu oppilaitos. Tiloja haettiin pääkaupunkiseudun tuntumasta, mutta ostoyritykset kariutuivat usein poliittisista syistä, kun myyjille selvisi, että ostajat olivat sosialisteja. Ehdolla oli mm. Tuusulan Vanhankylän kartano, Tuusulan reservikasarmi, Kytäjän kartano Hyvinkäällä, vapaaherra Willy von Bonsdorffin huvila Pukinmäen pysäkin lähellä, Viikin kartano ja Kellokosken kartano Mäntsälässä.
Lopuksi kannatusyhdistys sai ostettua Kauniaisista Villa Pelanderin rakennusmestari Koskivirralta, joka oli ostanut sen Pelanderin perikunnalta sijoitusmielessä. Kauppahinta oli 510 000 markkaa, eli noin 170 000 euroa. Suurehko summa järjestyi osakepääoman, kansanopistojen valtionavun sekä tupakkatehdas Rettigin 200 000 markan lahjoituksen avulla.
Atal Bihari Vajpayee
Atal Bihari Vajpayee (hindiksi "अटल बिहारी वाजपेयी", 25. joulukuuta 1924 Gwalior, Madhya Pradesh – 16. elokuuta 2018) oli intialainen poliitikko, joka on toiminut maansa pääministerinä kahteen otteeseen, ensin vuonna 1996 ja toistamiseen 13. lokakuuta 1998 – 19. toukokuuta 2004. Vajpayee edusti hindunationalistista Intian kansanpuoluetta ja on puolueen merkittävin vaikuttaja. Hän on vaikuttanut Intian parlamentissa vuodesta 1957.
Intiassa opintonsa suorittanut Vajpayee tunnetaan myös runoilijana, sillä hän on julkaissut runokokoelman. Vajpayee oli naimaton, mutta hänellä on kaksi adoptoitua tytärtä.
Matti Oja
Matti Oja (20. toukokuuta 1865 Nivala – 16. maaliskuuta 1934 Nivala) oli suomalainen maanviljelijä ja yhteiskunnallinen vaikuttaja, joka toimi erinäisissä luottamustoimissa kotikunnassaan Nivalassa. Oja oli Maalaisliiton Oulun läänin eteläisestä vaalipiiristä valittu kansanedustaja vuosina 1919–1921. Eduskunnassa Nivala toimi lakivaliokunnan, työväenasiain- ja suuren valiokunnan jäsenenä.
Nō-teatteri
Nō-teatteri on japanilaisen musiikkiteatterin keskeinen muoto, joka on muotoutunut jo 1300-luvulla. Sen draama esitetään runonlaulantaa muistuttavana rytmisenä esityksenä, joka muistuttaa jonkun verran oopperaa, mutta ei ole varsinaista musiikkia. Näyttelijät käyttävät naamioita.
Nō-teatterin näytelmät voidaan jakaa viiteen kategoriaan :
Näyttelijöitä on neljää tyyppiä, ja roolihahmoja kahdeksaa päätyyppiä:
Nō-teatterin teatterirakennuksen malli vakiintui 1500-luvun lopulla. Sen näyttämö on korotettu ja neliönmuotoinen, noin 5,5 metriä leveä, ja joka nurkassa on pylväät, joiden varassa on katto. Näyttämön takana on orkesteri ja vieressä kuoro. Näyttämöltä pukuhuoneeseen vie silta, jota pitkin esiintyjät pystyvät tekemään näyttäviä sisääntuloja ja poistumisia näyttämöltä. Yleisöä mahtuu harvoin enempää kuin 500.
Cinderella Man
Cinderella Man on Ron Howardin ohjaama elokuva nyrkkeilijä James J. Braddockista. Elokuvan nimi tulee Braddocin kutsumanimestä Cinderella Man, suomeksi Tuhkimomies. Yhdysvaltojen Suuren Laman aikaan Braddock nousee ennalta selvästä altavastaajan asemasta voittoon ja siten kansan sankariksi, tuhkimomieheksi.
Braddock on aluksi lupaava kevyen raskaan sarjan nyrkkeilijä mutta muutaman tappion jälkeen hän joutuu luopumaan nyrkkeilystä. Suuren laman aikaan Braddock työskentelee erinäisissä palkollistöissä elättääkseen kolmilapsista perhettään. Hän haaveilee edelleen paluusta nyrkkeilykehiin. Viime hetken peruutuksen ansiosta hän saa uuden mahdollisuuden. Vastaansa hän saa maailman ranking-kakkosen, kun managerit suunnittelevat hänen olevan vain harjoitteluvastus. Braddock kuitenkin hämmästyttää kaikkia voittamalla ottelun ja saa lopulta vastaansa Max Baerin maailmanmestaruusottelussa.
Oliver Twist
Oliver Twist on englantilaisen Charles Dickensin vuonna 1838 kirjoittama romaani pienestä orpopojasta.
Tuntematon nainen synnyttää köyhäintalossa poikalapsen, mutta kuolee ennen kuin ehtii paljastaa henkilöllisyytensä. Vastasyntyneelle annetaan nimeksi Oliver Twist, ja koska kukaan ei tunnu olevan kiinnostunut hänestä, hän joutuu orpokotiin. Yhdeksän vuoden kuluttua Oliver siirretään takaisin köyhäintaloon, missä hän ei kuitenkaan ehdi kauan olla, ennen kuin joutuu hautausurakoitsija Mr. Sowerberryn oppipojaksi.
Oliver ei viihdy hautausurakoitsijankaan luona pitkään, vaan jouduttuaan hankaluuksiin, hän karkaa Lontooseen ja löytää itsensä karismaattisen Faginin rosvoretkueen leivistä, taskuvarkaan arveluttavasta ammatista. Konnanhommat eivät oikein hyväsydämelliseltä Oliverilta luonnistu, ja hän päätyykin Mr. Brownlowin hoteisiin matkalle kohti parempaa elämää.
Perässä roikkuu myös mystinen Mr. Monks, joka tuntuu kantavan erityistä huolta siitä, ettei Oliverin todellinen henkilöllisyys tulisi koskaan ilmi.
Carol Reed on tehnyt kirjan tarinan pohjalta Oscar-palkitun elokuvamusikaalin "Oliver!"
Kirjan pohjalta on tehty myös Roman Polańskin ohjaama vuonna 2005 valmistunut elokuva Oliver Twist, sekä Disneyn 1988 julkaisema animaatioelokuva Oliver ja kumppanit. "Oliver!"-musikaalista on tehty myös teatteriesitys, jota esitetään Suomessakin.
Ukonkaivos
Ukonkaivos on omakoti- ja rivitaloasumiseen suunnattu kyläalue Haukiputaan Kirkonkylän välittömässä läheisyydessä Kiiminkijoen rannalla.
Haukiputaan kirkonkylän palvelut ovat kävelymatkan päässä, eikä alueella ole omia päivittäistavarakauppoja. Liikunta-alueet sekä liikunta- ja uimahalli Jatuli sijaitsevat Ukonkaivoksen ja kirkonkylän rajalla.
Empire
Empire tarkoittaa ainakin seuraavia asioita:
Kristinuskon aikajana
Kristinuskon aikajana Jeesuksen syntymästä nykyaikaan.
Uuden Testamentin kirjojen kirjoittamisen ajankohdista on kaksi koulukuntaa, alla oleva liberaalimpi näkemys ja konservatiisempi näkemys joka ajoitaa kirjat ajalle 40–96 jaa. (lähde: Uuras Saarnivaara: "Voiko Raamattuun luottaa")
Typikon
Typikon-sanalla on ortodoksisessa kirkossa kaksi eri merkitystä. Se tarkoittaa:Jälkimmäinen merkitys on yleisempi.
Typikon on kirja, joka sisältää ohjeet ortodoksisen kirkkovuoden kierrossa toimitettavien eri jumalanpalvelusten rituaalien toimitusjärjestyksestä eli kuinka ortodoksisessa jumalanpalveluksissa tulee toimia.
Junayksikkö
Junayksikkö on moottorijuna, joka muodostuu moottorivaunuista ja niiden liitevaunuista, jotka on tarkoitettu liikennöimään kiinteästi toisiinsa kytkettyinä. Junayksiköitä voidaan yleensä kytkeä yhteen kaksi tai useampia, ajosuuntaan etumaisesta ohjaamosta ajettavaksi junaksi.
Suomessa aktiivisessa käytössä olevia moottorijunia, jotka koostuvat junayksiköistä ovat lähiliikenteen sähkömoottorijunat eli pääkaupunkiseudun lähiliikenteeseen tarkoitetut paikallisliikenteen sähkömoottorijunat Sm1, Sm2, Sm4, Sm5, Helsingin metrojunat sekä suurten kaupunkien väliseen liikenteeseen tarkoitetut Sm3 "Pendolino" -junat ja Helsingin ja Pietarin välisen liikenteen Sm6 Allegro. Tämän lisäksi käytöstä poistuneet Dm8 ja Dm9 olivat dieselmoottorijunayksiköitä.
Ylätyyli
Ylätyyli on kielenkäytön tapa, jossa käytetään vanhahtavia, usein arvokkailta kuulostavia sanoja.
Ylätyyli on tavallista arkista asiatyyliä juhlavampaa kielenkäyttöä. Siinä käytetään ylätyylisiä sanoja.
Esimerkiksi sana "venhe" on sanan "vene" ylätyylinen muoto. Samoin lause "lähdetään katsomaan, mitä pojat tekevät" voidaan ilmaista ylätyylissä esimerkiksi sanomalla "lähtekäämme katsastamaan poikain koitoksia". Ylätyylin ja normaalin puhe- tai kirjoituskielen välillä ei vallitse varsinaista käännettävyyttä, mutta ylätyylisiä sanoja on kuitenkin niin paljon, että teksti on yleensä haluttaessa muunnettavissa ylätyyliseksi. Suomen kielessä vanha runokieli perustuu hyvin pitkälle ylätyylisiin sanoihin. On huomattavaa, että kaikki vanhat ja käytöstä poistuneet sanat eivät suinkaan edusta ylätyyliä, vaan saattavat olla esimerkiksi vanhoja rahvaanomaisia termejä. "Virvoitusjuoma" on hyvin tunnettu esimerkki nykyäänkin käytössä olevasta käsitteestä, jossa on säilynyt ylätyylinen sävy.
Alatyyli
Alatyyli on karkeuksia sisältävä kielellinen ilmaisutyyli.
Esimerkkejä alatyylisistä sanoista ovat kaikki kirosanat ja muut vulgaareina pidetyt ilmaisut kuten haistattelut, käsitteet kuten "persaukinen" (rahaton), "perseennuolija" (mielistelijä), "kusetus" (huijaaminen), "panetus" ja "vitutus", sukupuolisiin toimintoihin viittaavat "hässiä" ja "nussia", sekä ihmisestä käytettyinä yleensä eläimiin viittaavat ilmaisut kuten "narttu", "tiine" ja "kiima".
Alatyylin käyttöä sille sopimattomissa paikoissa pidetään loukkaavana.
Mihail Kogălniceanun lentoasema
Mihail Kogălniceanun lentoasema palvelee Constanțan kaupunkia Romaniassa. Se sijaitsee 26 kilometrin päässä Constantasta koilliseen. Siellä sijaitsee lentotukikohta, jota yhdysvaltalaiset käyttivät tukikohtanaan lennättäessään materiaalia Irakin sotaa varten.
Myöhemmin sveitsiläinen lehti Sonntag Blick esitti, että CIA:lla olisi lentotukikohdassa salainen vankila. Lentotukikohdan komentaja kiisti asian, mutta Euroopan neuvoston työryhmä alkoi tutkia asiaa.
Shirley Bassey
Dame Shirley Veronica Bassey (s. 8. tammikuuta 1937) on walesilainen laulaja. Hänen isänsä oli kotoisin Nigeriasta, äiti puolestaan oli britti. Bassey aloitti uransa 1950-luvulla ja hänet tunnetaan muun muassa James Bond -elokuvien "007 ja Kultasormi" (1964), "Timantit ovat ikuisia" (1971) ja "Kuuraketti" (1979) tunnuskappaleiden laulajana.
Shirley on Henry Basseyn ja Eliza Jane Startin kuudesta lapsesta nuorin.
Bassey on musiikkiuransa ohella Unescon rauhanlähettiläs.
NTP (tietotekniikka)
NTP () on UDP-pohjainen protokolla täsmällisen aikatiedon välittämiseen tietokoneiden välillä.
Protokolla on suunniteltu ottamaan huomion verkon muuttuvat viiveet. Sama protokolla toimii sekä usean palvelimen kellojen keskinäiseen tahdistamiseen, että asiakas-palvelin käytössä.
Usein NTP-palvelimet toimivat hierarkkisesti siten että yksi tai useampi 1. tason (stratum) palvelin saa aikansa suoraan ulkoisesta aikalähteestä tai esimerkiksi GPS:n välityksellä, atomikellolta tai BIOS:in kellosta. Stratum-taso ei siis kerro palvelimen kellon tarkkuudesta, vaan palvelimen sijainnista verkkohierarkiassa.
Stratum-tasot ovat hierarkkisia. 2-tason palvelimet hakevat aikansa vähintään yhdeltä 1. tason palvelimelta. Stratum 3 -tason kellot hakevat aikansa kakkosilta jne. Tasoja voi olla 16. Perinteisesti loppukäyttäjät hakevat ajan stratum 2 -tason palvelimilta. Asiakas voi käyttää joko yhtä tai useampaa palvelinta. Kolme NTP-palvelinta on vähimmäismäärä, jotta asiakas voi päätellä mikä kelloista on väärässä.
Ajan välitys voidaan hoitaa lähiverkossa broadcast- tai multicast-lähetyksenä, jolloin useat asiakkaat saavat ajan yhdestä multicast- tai broadcast-paketista.
NTP määritellään seuraavissa RFC-dokumenteissa:
Protokollan toteuttavia ohjelmia ovat muun muassa ntpd ja Chrony.